యంగ్ టైగర్ ఎన్టీఆర్-మాటల మాంత్రికుడు త్రివిక్రమ్ కాంబినేషన్లో సినిమా తెరకెక్కనున్న విషయం విదితమే. సోమవారం రామానాయుడు స్టూడియోలో ఈ సినిమా పూజా కార్యక్రమాలు నిర్వహించారు. ఈ కార్యక్రమానికి ముఖ్య అతిథిగా పవర్ స్టార్ పవన్ కల్యాణ్ హాజరైన విషయం విదితమే. అయితే ఎన్టీఆర్ ఈ కార్యక్రమానికి భార్య ప్రణతి, కుమారుడు అభయ్రామ్ సహా అటెండ్ అయ్యారు. కార్యక్రమంలో అభయ్ రామ్ సెంటర్ ఆఫ్ ఎట్రాక్షన్గా నిలిచాడు. అయితే అభయ్ గురించి తాజాగా ఓ న్యూస్ సినీ ఇండస్ట్రీలో హల్ చల్ చేస్తోంది. ఈ మూవీలో అభయ్ కూడా ఓ అతిథి పాత్రలో నటించనున్నారట. ఈ మధ్య హీరోల తనయులు కూడా అతిథి పాత్రల్లో నటిస్తున్నారు. తాజాగా రాజా ది గ్రేట్ మూవీలో రవితేజ తనయుడు మనిత్ నటించిన విషయం విదితమే. మహేశ్ బాబు కుమారుడు గౌతమ్ కూడా ఓ సినిమాలో నటించాడు. ఇప్పడు ఎన్టీఆర్ తనయుడు నటిస్తున్నాడంటూ పుకారు షికారు చేస్తోంది. అధికారిక ప్రకటన వస్తే తప్ప ఓ క్లారిటీ రాదు.
yang tiger ntr-maatala maantrikudu trivikram combinationlo sinima terakekkanunna vishayam viditame. somavaram ramanayudu studiolo ee sinima poojaa kaaryakramaalu nirvahinchaaru. ee kaaryakramaaniki mukhya atithigaa paver star povan kalyan haajaraina vishayam viditame. ayithe ntr ee kaaryakramaaniki bharya pranati, kumarudu abhayram sahaa attend ayyaru. kaaryakramamlo abhay ram senter af etractionga nilichaadu. ayithe abhay gurinchi taajaagaa oo neus cinee industrylo hal chal chestondi. ee mooveelo abhay kuudaa oo athithi paatralo natinchanunnaarata. ee madhya heerola tanayulu kuudaa athithi paatrallo natistunnaaru. taajaagaa raja dhi grate mooveelo raviteja tanayudu manit natinchina vishayam viditame. mahesh baabu kumarudu gautam kuudaa oo cinemalo natinchaadu. ippadu ntr tanayudu natistunnadantu pukaaru shikaru chestondi. adhikaarika prakatana vaste tappa oo clarity raadu.